นายกรัฐมนตรี มั่นใจรัฐมนตรีร่วมงานสถานบันเทิงทองหล่อไม่ติดเชื้อโควิด-19 เจ้าตัวชี้แจงแล้ว
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงกระแสข่าวที่มีรัฐมนตรีบางคนไปสถานบันเทิงย่านทองหล่อ ซึ่งเป็นสถานที่ที่มีผู้ติดโควิด-19 ว่า เจ้าตัวได้มีการชี้แจงไปแล้ว ส่วนที่รัฐมนตรีคนดังกล่าวยังไม่ได้ระบุชัดเจนว่าไปหรือไม่ไปสถานที่ดังกล่าวนั้น นายกรัฐมนตรี ระบุว่า จะให้ตนเองทำอย่างไร เพราะส่วนตัวก็มั่นใจกับรัฐมนตรีที่ได้ยืนยันว่าไม่ติดเชื้อ พร้อมย้ำว่าทุกคนต้องระมัดระวังตัวให้มากที่สุด หากรัฐมนตรีคนดังกล่าวเป็นโควิด-19 จริง ก็ทำการรักษา โดยขอให้มองเป็นบุคคลธรรมดา เหมือนประชาชนทั่วไป แต่บุคคลดังกล่าวก็ต้องระมัดระวังตัวมากขึ้น ซึ่งตนเองก็ได้เตือนไปแล้วนายกรัฐมนตรี ปฎิเสธตอบว่า จากนี้ไปจะต้องมีการย้ำในที่ประชุมคณะรัฐมนตรีหรือไม่ว่าหากจะเดินทางไปไหนก็ต้องระมัดระวัง ส่วนจะพิจารณาปิดสถานบันเทิงที่เป็นคลัสเตอร์แพร่ระบาดหรือไม่นั้น กำลังพิจารณา